
DISSERTATIO  MEDICA 


INAUGURALIS 

DE 

DYSENTERIA 

INDIAE  ORIENTALIS 


CJoMPLCRiA  volumina  tam  copiosa  et  aestimabi¬ 
lia,  nuper  de  Dysenteria  regionum  calidarum  ju¬ 
ris  publici  facta  sunt,  ut  exiles  istae  et  fugaces 
paginae  nostrae,  vix  quidquam  additurae  appa¬ 
reant;  morbus  tamen  adeo  frequens  in  India 
adeoque  lethalis  hic  est,  ut  nunquam  non  sum¬ 
mam  considerationem  medicorum  merebit.  In¬ 
ter  homines  qui  diutissime  Indiam  incoluerunt, 
inter  morborum  accuratissimos  scrutatores,  non¬ 
dum  aut  de  causis  Dysenteriae,  formisve,  cura- 
tioneve,  convenit.  Talis  discordia  eo  mirabilior 

,*  A  appareat. 

appareat,  quod  coelum,  moresque  aegrotantium 
fere  ubique  sibi  similes  sunt,  ideoque  causae  et 
morbus  ipse  sibimet  consimilis,  nec  aliter  expla¬ 
nari  potest,  nisi  ex  vi  quam  theoria  aut  praejudi¬ 
cia  super  ingenia  humana,  utcunque  perspicacia, 
vel  subacta,  exercent.  Hic  utique,  si  uspiam  ni¬ 
hil,  assumendum  esse,  nisi  quod  natura  factis  con¬ 
firmet,  luculentur  docemur. 

Consilium  erat  in  paginis  sequentibus  brevem 
et  accuratam  Dysenteriae  historiam  cum  conclu¬ 
sionibus  literis  mandare,  qualem  apud  Insulam 
Cey Ioniam  inter  commorationem  sexennem  spec¬ 
taverim  ;  ubi,  adjici  potest,  longe  lateque  gras- 
santem  et  pessimam  stragem  edentem  saepissime 
testatus  sum. 


MORBI  HISTORIA. 

Prima  Dysenteriae  signa  in  India,  tam  ordine 
successionis  quam  gradu  diversissima  sunt :  at¬ 
que,  procul  dubio,  corporis  constitutione,  aetate, 
causarum  intensione  varie  temperantur.  Juni¬ 
oribus  plerisque  formam  acutam  plerumque  in- 
'  duit 

duit;  in  colonis  autem  vetustioribus,  formam  quo¬ 
que  vetustam  saepius  exhibet.  Morbus  plerum¬ 
que  incipit  cum  crebro  alvi  evacuandae  desiderio, 
—dejectiones  copiosiores  sunt,  tenues,  atri  coloris, 
muco  commixtae.  Dolor  minime  urget atque 
cum  causa  excitans,  haud  raro  liquorum  arden¬ 
tium  abusu  consistat,  aeger  nimis  ei  imprimis  pa¬ 
rum  attendit,  breve  decessuram  sperans.  Hebe¬ 
tudinem  universam  experitur,  sed  hoc  tempore 
raro  ullum  est  caloris  cutis,  pulsusque  frequentiae 
augmentum  notabile.  Si  spatio  brevi  neglecta, 
infeliciterve  curata  fuerint, — Monita  ad  dejicien¬ 
dum  frequentiora  fiunt,  et  molestiora,  evacua¬ 
tiones  copia  decrescunt,  sed  nunc  plus  minus 
sanguinis  ostendunt, — Dolor  abdominis  molestus, 
assiduus,  praesertim  inter  umbilicum  et  pubem, — 
Ventriculus  multum  et  perpetuo  perturbatur, — 
nausea  adest,  flatus  expellitur,  cibus  fastiditur 
omnis, — sitis  perpetua  urgens, — cum  functionibus 
circuitus  sanguinis  et  respirationis  perturbatis. 

Si  haec  indicia  molesta  non  confestim  leventur, 
aeger  malo  succumbere  incipit ;  evacuationes 
fiunt  tenues,  atque  aquam  qua  caro  recens  lata 
fuisset,  referentes;  pus  etiam  subinde  ostendentes: 
ab  hoc  tempore  odorem  foetidissimum  exhalant, 

et 

et  medico  raro  aegri  post  hoc  servati  felicitas  ob¬ 
venit.  Progressus  enim  mortis  nunc  rapidus  est ; 
extrema  frigent,  sudoribus  partialibus  accedenti¬ 
bus.  Lingua  et  os  aridissima  fiunt,  crusta  rubra 
vel  atra  contecta, — dejectiones  .inscio  aut  nolente 
aegro  elabuntur,  delirium  mite,  mussitans,  ex  in¬ 
tervallis  variis  supervenit,  donec  paulatim  con¬ 
tinuum  factum  fuerit,  cum  singultu  et  subsultu 
tendinum  molestissimis,  qui  non  decedunt  donec 
miseri  tormenta  morte  finita  sint. 

Breviter  ita  lineamenta  Dysenteriae  acutae 
communis  Indiam  Orientalem  vexantis,  adque 
eventum  lethalem  procedentem,  potius  intra  sep¬ 
tem  vel  octo  dies  festinantem,  adumbrare  conatus 
sum;  nonnunquam  vero  celerior  est,  graviorque 
quam  supra  delineata. 

Dysenteria  chronica  quam  prior  lentius  obrepit : 
atque  momentis  saepe  vix  aut  ne  vix  quidem  per¬ 
cipiendis  augescere  saepe  dicatur.  Progressus  saepe 
quidem  mire  prolixus,  plurimas  hebdomadas  imo 
menses  fere  immutata  perstans.  In  eadem  porro, 
indicia  minus  regularia  quam  in  acuta  apparent, 
dejectionibus  saepe  speciem  suam  in  morbi  pro¬ 
gressu  permutantibus. 

Conjunctio  tamen,  aut  origo  ex  morbis  hepatis 

manifestius 

manifestius  vestigari  potest :  Indicia  quidem  he- 

♦  .7 

patis  affecti  saepe  valde  obscura  sunt,— sed  ad 
aliquod  morbi  tempus,  observanti  curioso  mon¬ 
strantur,  aut  augmento  vel  defectu  secretionis— 
aut  dolore  sive  hepatis,  id  quod  bonus  nuper  scrip¬ 
tor  bene  verbis  protulit.^  Dysenteria  plerumque 
signis  febris  stipatur ;  indicia  autem  febris  typho- 
dis  in  India  mihi  non  occurrerunt :  Pulsus  saepius 
parum  turbatur ;  atque  neglectus  hujtis  rei,  cum 

<rk- 

debilitate,  ut  apparet  tum  praesente,  haud  semel, 
ni  multum  fallor,  sanguinis  missionem  etiam  cum 
maxime  desideratam,  inhibtiit. 


a*' 

POST  MORTEM  SPEGIES. 


Quae  cadavere  patefacto  apparent,  multo  magis 
constantia ‘sunt,  quam  ex  variis  et  dissimillimis  sig¬ 


mhv-yt 


nis 


In  every  case  of  Dysentery  that  has  ever  come  within 
the  range  of  my  observation,  (and  the  number  has  not  been 
inconsiderable, )  two  functions  were  invariably  disordered 
from  the  very  onset,  and  soon  drew  other  derangements  in 
their  train.  These  were  the  functions  of  the  skin  and  of 
the  liver,  or  perspiration  and  biliary  secretion.  I  defy  any 
one,  who  has  minutely  regarded  this  disease  at  the  bed-side 

nis  prius  in  eodem,  et  praesertim  in  diversis  exem* 
plis^  formisque  morbi  occurrentibus,  aliquis  expec- 


tasset;  atque  pro  violentia  tantummodo  morbi  et 
duratione  variare  videntur.  Cavo  abdominis  ada- 
perto,  nonnihil  seri  navi  viscera  contegentis  m 
conspectum  venit;  omentum  et  mesenterium  plus 
minus  vasculorum  insolitorum  demonstrant ;  in 
mesenterio  quidem  hoc  fieri  semper  inveni,  nec- 

^  ii--.  -ujjuIjOJU-* ^ ■■ 

non  glandes  ejus  augeri,  nec  nunquam  ad  im- 
mensam  molem  extumescere.  Ut  phaenomena 
morbosa  maxime  generalia,  ea  quae  hepar  prae- 
stat,  proxime  notentur,  nunquam  non  morbosum 
me  id  invenisse  affirmare  nequeo :  sed  raro  ca- 
daver  Dysentericum,  praesertim  post  formam 
chronicam,  quo  non  hepar  partim  vel  universe 
exauctum,  induratum,  vel  abscessu  excavatum  re- 
peri :  quinetiam  in  iis  qui  nullam  fabricae  mani¬ 
festam  laesionem  demonstrabant,  actio  morbo¬ 
sa  in  morbi  decursu  manifeste  apparebat.  Ve¬ 
sicula  fellis  plerumque  bilem  nigram  inspissatam 
continet,  saepe  autem  vacua  est.  In  primis  viis 

'  y)’  '  iU  ,V>* 

explorandis,  raro  ullam  fabricam  late  morbosam, 

aut 


> 


1  -  ••  • 


to  produce  a  single  instance  in  which  these  functions  were 
carried  on  in  a  natural  manner  at  any  period  of  the  disease.-— 
Johnson  on  Injlucnce  of  Tropical  Climates,  p.  354*. 

aut  in  ventriculo,  aut  in  intestinis  minoribus  in¬ 
veni.  Laxiora  intestina  tractum  morbi  continuam 
plerumque  ostendunt,  saepe  per  ulcerationem  et 
gangraenam,  in  alias  partes,  in  cavum  abdominis, 
et  aliquando  in  urinae  vesicam  penetrantes.  Tu¬ 
nicae  intestinorum  crassiorum  in  massam  adeo 
inseparabilem,  ut  saepe  difficile  dictu  sit  quantum 
penitus  destructum  fuerit :  saepe  autem  notari 

potest,  quod  tota  tunica  interna  amota  fuerit : 

’  ^ 

Structuram  latissime  destructam  apud  coli  flexu- 

iS 

ram  transversam  plerumque  inveni. 

In  Dysenteria  chronica  lienem  saepius,  ut  etiam 
in  intermittentibus  protractis  fieri  solet,  valde  ex- 
auctum  et  induratum  inveni,  ad  plurimas  libras 

in  nonnullis  pendentem. 

-r :  Loyj 


u 


;  I 

3  horn 

CAUSAE  PRAEfDISPONENTES. 


'1--.  ^ 

Quicquid  vigorem,  solitumque  tenorem  actionis 

corporis  in  regionibus  calidis,  praecipue  ad  Dysen- 
teriam  hominem  dat  proclivem.  Organa  et  func¬ 
tiones  hoc  morbo  implicati,  omnibus  temporibus 

impressionem 

impressionem  aliquam  insolitam  corpori  adhibi¬ 
tam  magnopere  sentiunt ;  sed  cum  hae  functiones 
lente  aut  maligne  peraguntur,  irritatio  quaevis 
adhibita  perceleriter  eadem  in  actionem  morbo¬ 
sam  rapit.  Effectus  tempestatis  causa  frequentis- 
sima  existit.  Magnus  calor  ob  secretionem  et 
excretionem,  et  praesertim  actionem  hepatis  diu 
continuatam,  quas  producit,  tempore  debilitatis 
aut  actionis^  diminutae  tam  functionum  natura¬ 
lium  quam  vitalium  excipitur,^  quo  tempore  mor¬ 
bus  facile  et  a  plerisque  causarum  excitantium, 
superinducitur. 

Omnes  causae  quae  debilitatem  inferunt, — qua¬ 
les  sunt  diutina  et  gravis  exercitatio,  cibus  nec 
idoneus  nec  nutriens,  animus  irritatus,  demissus, 
hanc  corporis  mobilitatem  inducunt,  haud  aliter 
quam  diuturna  in  India  commoratione — praeser¬ 
tim  in  aetate  provecta,  priores  impetus  ejusdem 
morbi,  aut  actio  morbosa  eorundem  organorum, 
agere  reperitur. 

Causa 


*  Vide  Johnson  on  Influence  of  Tropical  Cliraates,  p.  22. 

CAUSAE  EXCITANTES. 

Omnes  causae  quae  praesertim  et  subito,  per 
quodvis  interpositum,  functiones  secernentes  aut 
excernentes  primarum  viarum,  vel  hepaticorum  or¬ 
ganorum  perturbantes,  sub  hoc  capite  tradi  pos¬ 
sunt :  Plerumque  satis  manifestae  sunt;  semper 
magis  quam  res  praedisponentes ;  et,  licet  uno 
quovis  exemplo  obscuriores  sint,  saepe  nobis  re¬ 
velantur  accessione  morbi  eodem  tempore  plurimis 

^  \ 

morum  similium,  et  in  simili  conditione  sitis. 

I.  Pro  causa  valde  frequenti,  et  fortasse  maxi¬ 
me  generali,  magna  vel  subita  transitio  a  calore 
ad  frigus,  sive  haec  mutatio  per  aeris  vicissitu¬ 
dines,  sive  per  alias  vitae  occupationes  effecta 
fuerit;  hujus  causae  operatio  inter  accessionem 
venti  Indici  monsooni  humidi  misere  evincitur ; 
licet  Dysenteria  omni  tempore  communis  sit,  tum 
vehementer  increbrescit. 

Effectus  frigoris  plerumque  a  ,toto  corpore  illi 
exposito  proveniunt:  aliquando  tamen  cum  ex 
parte  tantum  adhibetur,  ut  extremis,  aut  incauta 

^  B  et 

et  libera  potus  frigidi  indulgentia  dum  corpus  ad¬ 
huc  vehementer  calet. 

II.  Copia  cibi  quae  a  ventriculi  debilitate  ali- 
isve  causis  non  rite  digeritur,  aut  cibus  acris  haud 
raro  Dysenteriam  inducit. 

III.  Usus  imprudens  liquorum  fortium  inebrian¬ 
tium  causa  frequentissima  est, 

IV.  Ex  testimonio  scriptorum  optimorum ;  ex 
quotidiana  duorum  morborum  observatione,  pro¬ 
cul  dubio  patet,  quod  miasma  paludum  Dysente¬ 
riam  aeque  ac  febrem  intermittentem  generat ; 
sed  dum  actio  privata  miasmatum  in  corpore  adeo 
obscura  sit,  contenti  restare  debemus  hoc,  quod 
in  locis  annique  tempestatibus  regionum  calida¬ 
rum,  quibus  potestas  miasmatum  paludum  inter¬ 
mittenti  grassante  manifestatur;  iisdem  quoque 
Dysenteria  frequentissima  est.  An  vero  inter 
praedisponentes  aut  excitantes  causas  miasma 
numerari  debeat,  varie  putetur,  quo  autem  modo 
febrem  inducere,  eodem  Dysenteriam  inferre  exis¬ 
timo. 

V.  Ad  contagionem,  ut  Dysenteriae^,  causam 
animadvertere  necessarium  sit,  quando  primum 
teneat  locuni  in  definitione  clarissimi  Culleni : 
Illud  solum  dicendum  puto,  mihi  nunquam  vel 

levissiman 

levissimam  causam  fuisse,  cur  Dysenteriam  a  con¬ 
tagione  ortum  traxisse  crederem,  ut  etiam  suspi¬ 
carer:  nec  porro  mihi  unquam  occurrisse,  curn 
medicis  Indiae  colloqui  quorum  experientia,  di¬ 
versam  sententiam  docuisset.  An  vero  Dysenteria, 
cum  typho  conjuncta,  ex  aegro  ad  sanum  simul 
communicetur,  omnino  nescio,  supra  enim  scripsi, 
me  nunquam  sub  hac  forma  vidisse. 


MORBI  THEORIA. 

Ambiguum  admodum  apparet,  an  ulla  explica¬ 
tio  tradi  possit,  quae  morbum,  ad  unum  orga¬ 
num  laesum  referendo,  penitus  explanabit.  Ubi 
tot  organa  et  functiones  quot  in  abdomine  appa¬ 
rent,  connectuntur ;  ubi  propria  plurimorum  ac¬ 
tio  quodammodo  a  sana  singulorum  munerum  per¬ 
functione  pendeat ;  credendum  est,  ut  causae  quae 
unum  multum  turbant,  communem  et  universam 
injuriam  cito  efficient ;  hoc  utique  fieri  mihi  per¬ 
suadetur;  mobilitas  partis  alicujus  vim  causae 
generalis  primum  agnoscat;  deinde  aliorum  , ac¬ 
tionem  morbidam  gignat. 


Si 

Si  morbi  initium  non  semper  eadem  sede  quae¬ 
rendum  sit,  effectum  causarum  excitantium  con¬ 
sideratio,  paucis  quae  morbi  progressu  semper  os¬ 
tendunt  indiciis  attentio,  corporis  post  mortem 
minuta  inspectio,  signorum  constantiorum  assidua 
recordatio ; — hae  simul  perpensae  semper,  ni  fal¬ 
lor,  ad  veritatem  prope  perducent,  rationemque 
qua  morbus  accedit  perpetuam,  et  lineamenta  ejus 
cursus  praecipua  indicabunt. 

Nunc  igitur,  indicia  quae  semper  Dysenteriae 
Indicae  adesse  reor,  necnon  signa  post  mortem 
aeque  constantia,  strictum  persequar,  breviterque 
effectus  causarum  rebus  ipsis  ordine  applicare  ten- 
tabo. 

Primum  igitur,  exemplum  Dysenteriae,  quo  he¬ 
par  muneribus  rite  fungeretur  nunquam  mihi  in 
India  occurrit :  hoc  bilis  aut  superans  aut  defi* 
ciens  esset,  aliquando  sine,  sed  haud  minus  saepe 
cum  ipsius  organi  molestia — hic  iterum  ad  verba 
viri  acutissimi  supra  citati  recurro.*  Haec  hepa¬ 
tis  actio  abnormis  fere  comitans  in  Dysenteria, 
quantum  ipse  scio,  non  hodie  negatur,  haud  etiam 
quibus  contenditur  Dysenteriam  hoc  organo  nullo 
modo  connecti,  aut  pendere. 

Sub 

*  Johnson  on  Influence  of  Tropical  Cliraates,  vide  p.  374. 

Sub  cadaveris  sectione  memineris,  me  semper 
invenisse  jecur,  mesenteriam,  aut  lienem,  nec  ra¬ 
ro  omnes  in  Dysenteria  implicatos  reperisse  :  His 
igitur  post  mortem  visis,  cum  perturbatione  dum 
vita  esset,  perpetua  comparatis,  mihi  persuasum 
est,  Dysenteriam  Indiae  perpetuo  a  congestione 
et  obstructione  viscerum  quorundam  abdominis 
glandulosorum,  plerumque  hepatis,  oboriri :  nec 
unquam  sine  vitiata  et  abnormi  illius  organi  con¬ 
ditione,  saepius  fabrica  laesa,  existere. 

Creberrimus  Dysenteriae  occursus  in  viscerum 
obstructionibus  post  febres  prolixas,  non  tantum 
hoc  confirmat,  sed  nimis  saepe  Dysenteriam  effec¬ 
tum  talium  non  causam  esse  ostendit.  A  causa 
excitanti  admota  facile  videre  est,  quomodo  con¬ 
gestio  et  postea  actio  abnormis  visceris  alicujus 
obveniat,  necnon  quomodo  tales  actiones  (vaso¬ 
rum  mesenterii  congestionem  afficientes)  semper 
hepatis  actionem  afficerent.^  Nullius  momenti 
hic  discere  esset  necne  jecur  morbo  affectum  sit : 
necessarium  tantum  videtur  ut  Dysenteriam  non 
occurrere,*  nisi  hujus  opere  ostendatur.  Quod 
motus  sanguinis  per  hepar  ab  initio  et  perpetuo 
afficiatur,  non  dubitandum  esse  puto  :  atque  mihi 

saltem 

*  Vide  Johnson  on  Influence  of  Tropical  Climates,  p.  356. 

saltem  aeque  certum  apparet,  hoc  impedimentum 
actionem  ejus  irregularem  aut  morbum,  pro  vehe¬ 
mentia,  sua  duratione,  praeviaque  sui  conditione 
superinducere  oportere.  Vasa  mesenterii  turgida 
obstructa  esse  omnes  notarunt,  quamvis  causa 
saepe  praetervisa,  morbus  omnino  topicus  habetur. 
Num  igitur  ut  morbus  topicus  curandus  ?  haud 
credo ; — contra,  plethora  amota,  nonne  semper 

inventum  est  eam  curationem,  quam  hepati,  vis- 

/ 

ceribusque  glandulosis  accommodatam  novimus. 
Dysenteriae  utilissimam  esse  ? 

Eadem  actionum  series,  quamvis  varie  exhibita, 
semper  mihi  et  acutam  et  chronicam  Dysenteri¬ 
am  producere  apparuit ;  vehementia  autem  causae 
excitantis,  aetas^  et  constitutio  corporis  aegri  typo 
ejus  dant  figuram.  In  utrisque,  signa  morbosa  in 
canali  intestinorum  solo  existunt :  ideoque  discri¬ 
mina  eorum  in  visceribus  glandulosis  reperiuntur. 
Porro  homo  juvenis,  fortis,  nuper  in  Indiam  ad¬ 
vectus,  ab  eadem  ipsissima  causa  Dysenteriam 
acutam  patietur,  dum  vetustior  incola,  et  qui  se¬ 
mel  morbum  passus  sit,  forma  chronica  fere  sem¬ 
per  plectitur  :  Melius  autem  argumentum  simili¬ 
tudinis  duorum  morborum  hoc  est, — quod  eadem 
curatio  utrique  efficacissima  sit,  quodque,  plenitu¬ 
dine 

dine  amota,  probabilitas  curationis  per  hydrargy- 
rum  in  Dysenteria  acuta  longe  major  est,  quam 
in  Dysenteria  chronica;  neque  id  explanare  dif¬ 
ficile  est,  quoniam  causa  proxima  in  acuta,  non 
ultra  obstructionem  et  actionem  vitiatam  pro¬ 
greditur,  dum  in  chronica  magna  stipatur  visce¬ 
rum  destructione,  praeterquam  quod  intestina  a 

morbo  priore  passa  fuerint. 

Hanc  ob  causam,  Dysenteria  chronica,  etiamsi 
in  progressu  tardior,  in  ev^entu  incertior,  multo 
magis  timenda  est ;  semper  extensionem,  nec  raro 
praesentiam  etiam  mali,  quod  in  hepate  factum  sit 
ignoramus— atque  oum  haec  dubia  experimur,  ni 
mis  saepe  accidit,  quod  corpus  aegri  vim  medica¬ 
mentorum  diutius  pati  deneget,  morboque  suc¬ 
cumbat  ideoque  optima  remedia  nostra  conatus¬ 
que 

t 

*  Those  who  liave  had  most  experience  in  hot  climates 
best  know  the  melancholy  fact,  ihat,  in  every  repetition  of 
Dysentery,  and  after  every  successive  year  of  our  residenee 
between  the  tropics,  we  find  the  remedy  has  greater  and 
greater  difRculty  in  conquering  the  disease.  In  process  of 
time,  as  the  inter vals  between  the  attacks  become  curtailed, 
we  find  it  a  very  tedious  process  to  bring  the  mouth  affected 
with  mercury :  and,  what  is  stili  worse,  the  check  thus  given 
to  the  complaint  is  only  temporary,  for,  soon  after  the  mflu- 
ence  of  the  medicine  wears  olf,  our  patient  returns  upon  our 

que  maxime  assiduos  ad  aegrum  sospitandum  frus¬ 
trat.  1  >  '  f 

>in(‘Multum  de  causa  Dysenteriae  proxima  identi¬ 
dem  auctoribus  scriptum  est,  singulis  suo  con¬ 
spectu  peculiari  utentibus ;  atque  vere  optandum 
est,,  ut  notio  hujus  rei  certa  fixaque  daretur,  mihi 
enim,^  maxime  utilitatis  apparet,  tempus  enim 
saepe  amissum  sijnon  injuriam  saepe  factam  esse 
suspicor-^propter  medici  attentionem-ad  spasmum 
coli  tollendum,  velt^^inflammationem  ^tunicarum  to? 
picam  mitigandam, Lperlnde  ac  causam  proximam, 
spasmum  vel  inflammationemgharum  partiumi;  re¬ 
putet,  phimis  unice  ;directam.d*jium 


'  .*i3»  ^  ill 


€,x4i{u  iib 

iii  dh 


SIGNORUM  RATIO;*''^"® 

-»  iiiubaoxa.i  ifpii  loio  aumaonoT 


^  Haec  breviter^ per  progressumjacutaerDysente- 
riae  communem,  pertingere. liceat,., pfQ.jjjal  ,muii 
jjj  i  ■ ■■«i  :  »11601 -oudfi  liflsJgoIoc 


'.'0.rT  .'I U  "i  '  ^gg!3i 

hands  as  bad  as  ever. '  At  lebgth  tlie'  systemi  absolutely  re- 

fuses  ali  impregnation  froni  mercury/iand  we  have  the  mor- 


tification  to  see  our  palient  waste  away  and  die,  for  want  of 
the  only  remedy  that  possibly  could  arrest  the  hand  of  death 
— change  of  climate.~/o^?25cib"  ow  Irifluence  of  Troptcnl  Clt^ 


viates,  p,  3.S 9» 

Crebrae  nigridae  dejectiones  primo  excretae, 
secretione  bilis  vehementer  aucta  et  fortasse 
vitiata,  manifeste  excitentur ;  hoc  tempore  in¬ 
flammatio  intestinorum  nondum  obvenit ;  cito 
autem,  non  tantum  pulsu,  sed  perpetuo  muci 

I 

descensu  a  superficie  inflammata,  indicata  occur¬ 
rit.  Vomitus,  qui  initio  Dysenteriae  occurrit,  sae¬ 
pe  ab  aspectu  materiae  ejectae,  a  bile  in  ventri¬ 
culum  refluente  oriri  demonstratur  ;  sed  febre  ac¬ 
cedente  a  partium  consensu  provocatur,  et  lae¬ 
sionem  organi,  nec  raro  destructionis  factae  mag¬ 
nitudinem  commonstrat. 

Progrediente  morbo,  sanguis  ex  osculis  vaso¬ 
rum  mesenterii  diruptis  effluit,  exulceratio  in  va¬ 
riis  fit  partibus,  tunicam  intestinorum  cito  destru¬ 
ens  vel  auferens. 

Tenesmus  crebrique  ad  dejiciendum  monitus, 
secretionum  vitiatarum  ingestorum  descenden¬ 
tium,  faciemque  inflammatam  et  abrasam  in  ac¬ 
tionem  molestam  abnormem  cientium  effectus 
esse  videntur.  Hoc  saepe  nulla  ex  alia  excita¬ 
tione  quam  motu  suo  proprio  peristaltico  fit,  per 
spatiolum  post  materiam  irritantem  expulsam, 

i 

aliqua  miseriarum  remissio  est.  [.  - 

c  Difficultas 

Difficultas  meiendi  saepissime  graviorum  inflam- 
mationis:^ffectum  in  partes  vicinas  index  est. 


•5i!iaq^oD  ■ 

DIAGNOSIS. 


Dysenteria,  plerumque  facile  a  quovis  alio 
morbojdignoscenda  est,  finitio  quidem  diarrhoe¬ 
am  simulare  appareat,  a  qua  tamen  prompte  dis¬ 
tinguitur,  perf.  ingentem  c dejectionum  diversita¬ 
tem  ;  necnon  per  ,i febris  ^  in ,  diarrhoea  .  absen¬ 
tiam.  *  nl3U8no‘>  muri  c 

A  cholera  per  vomitum  et  purgationem  in  eo 
morbo  alternam — etiamque  febris  profluvii  san¬ 
guinolenti;  desideriique  in  sedem  manere,  absen¬ 
tia  in  cholera  dijudicatur,  «vMun 
■ii  u*  ^  jaigiKO  mubonfbB  auBn? 


Ofurui  ^uiUpna  non  eiigoiom  oriasioodf 

>mjiirjri»r;  .jiruB  oBhhfyot  ,‘j^aorfpB  eOBido'i--*ofi^ 

-aii  ^itpiTf  PROGNOSIS^-  •  (nuffHzjirn 

'i^or  uv^rmm  aniJ  4rtmqrorf^  oiobiitj^ 

Prognosis  in  Dysenteria  maxima  cum  cautipne 

semper  duci,  et  promulgari  debet ;  f praesertim  in 


4xU  m  lt«Q  * 'fu";ouh  «udituoaomq  firoijv  om  forma 

forma  chronica,  quia  fabrica  partium  saepe' 'tam 
latenter  tamque  late  corrumpitur  ut  aeger  ultra 
auxilium  medicinae  progressus  sit,  dum  indicia 
generalia  nihil  quod  nos  de  salute  ejus  terreat  os¬ 
tendant.  Junioribus  quibusque  habitus  corporis 
bonus  est,  eventum  felicem  sperare  licebit.  Quum 
ventriculi  molestia  mitigata  fuit,  quum  monitus  ad 
alvum  dejiciendam  tam  assidui  et  graves  esse  desi¬ 
nunt, — magis  vero  quum  dejectiones  biliosae  se¬ 
cretionis  reditum  ostendantj' tum  aliorum  signo¬ 
rum  ingratorum  remissionem  eventumque  faus¬ 
tum  speramus  :  quam  spem  fere  ratam  esse  cre¬ 
damus,  cum  saliva  consueta  redit,  atque  cum  ap¬ 
petitu  redeunte,"^  cibus  modicus  nullam  molestiam 
concitat.  Vetulis,  fracto  corpore  imbecillis,  prae¬ 
sertim  hepatica  et  Dysenterica  mala  prius  perpes¬ 
sis,  prognosis  nostra  semper  aut^infausta  aut  am¬ 
bigua  admodum  existet.  Ubi  cum  ingenti  in 
stomacho  molestia  dejectiones  non  amplius  muco¬ 
sae — rubrae,  aquosae,  foetidae  fiunt,  periculum 
maximum  est :  atque  quandocunque  sponte  dis- 
cendere  incipiunt,  tum  mortem  accedere  novi¬ 
mus.'  '  ^ 

In  Dysenteria  chronica  prognosis  saepe  a  signis 
hepatis  morbosi  praesentibus  ducitur  ;  sed  in  om¬ 
nibus 

nibus  exemplis,  et  quacunque  causa  obortis,  quum 
corpus  vim  hydrargyri  renuit,  gravissima  termi¬ 
natio  metuenda  est. 

CURATIO. 

Dysenteriae  curationem  aggredienti,  optima 
mihi  simulque  brevissima  ratio  visa  est,  singula 
remedia  separatim  considerare, — cuj usque  effec¬ 
tus, — quo  morbi  tempore  maxime  postuletur  aut 
credendum  sit, — quando  ab  usu  ejus  ut  inutili, 
vel  noxio  abstinendum  sit,  ordine  tradere  eodem 
quo  plerumque  se  invicem  sequuntur,  aut  in  morbi 
progressu  advocantur  ;  ostendendum  nihilominus 
erit,  usum  eorum  minime  certum  tempus  habere ; 
ideoque  talium  applicationem  omnino  a  certis  indi¬ 
ciis  praesentibus  vel  absentibus,  pendere. 

Purgantia,  prima  generalia  medicamenta  dica¬ 
mus.  Hoc  genus  medicamentorum  utilissimum, 
ad  curationem  fere  omnis  Dysenteriae  exempli 
penitus  necessarium  existimo  ;  plerisque  tempori¬ 
bus  utilia  sunt,  sed  praesertim  in  morbi  accessu  ; 
quo  tempore  intestina  haud  inflammantur,  sed 

bile 

bile  variisque  '  materiis  secretionibusque'  vitiatis 
onusta :  haec  purgantia  amoliuntur,  atque  ne 
vasorum  plenitudo  et  congestio  fiat,  impediunt. 
Secundo  morbi  tempore,  quum  mucus  et  sanguis 


excernuntur,  purgantia  non  semper  desideran¬ 
tur,  sed  tunc  etiam,  tenesmus  purganti  leni  ex¬ 
hibito,  saepe  et  multum  levantur :  oleo  recini  vel 
salibus  nutris  plerumque  utor,  quae  leniter  irri- 

•  V  -  T,  •  ■ 

tantia  deferunt,  actionemque  sanam  hepatis  et 
intestinorum  restituere  tendunt.  In  Dysenteria 
chronica  haec  medicamenta  felicissimo  effectu  ad*» 
hibui ;  quando  dejectiones  intestina  exulcerata 
esse  designant,  purgantia  laedere  possent,  qua¬ 
propter  tum  faeces  removendae  sunt,  irritatioque 
sedanda  per  enemata  emollientia  et  opiata. 

Sanguinis  missio  generalis. — In  Dysenteria  acu¬ 
ta  hanc  auxilium  potentissimum  ad  morbum  tol¬ 
lendum,  vel  sub  actionem  aliorum  remediorum 
redigendum  puto  :  Juniores  et  robusti  hanc  morbi 
formam  praecipue  patiuntur,  et  sanguinis  missio¬ 
nem  optime  ferunt  *,  propria  experientia  nihilo- 
minus  applicationem  ejus  felicem  a  tempore  mor¬ 
bi,  quo^^iisurpatur  multum  pendere  docet.  Venae- 
sectio  utilissima  est,  etiam  antequam  postulari 
apparet ;  '  verbi  gratia,  in  juvene  valido,  primo 

morbi 

morbi  stadio  laborante,  cum  dejectionibus  ere- 
bris,  atris,  pulsu  nondum  multum  turbato,  nec 


tubo  intekinorurn  inflammato, — purgatione  leni 

^  qj  ^  ,  v  V 

praemissa,  si  venaesectio  ad  J  xx  adhibeatur,  feli- 

cissimo  effectu  excipitur ;  inflammationis  accessus 

>iof  r? au:  ,  ...  i.*  j. 

omnino  praecavetur,  obstructionibus  amotis  ;  aut 


fnnJjicLu 


si  hoc  \ion  fiat,  vis  ejus  utique  minuitur,  atque 
corpus  aliirremediis  parentius  evadit.  Post  in- 
flainmationem  superventam,  dejectionesque  muco- 
sas  sanguineas,  adhuc  sanguinem  mittere  mul¬ 
tum  prodest,  quamvis  nec  adeo  constanter,  nec 
in  tantum,  ac  si  citius  adhibita  fuisset.  Ab  effectu 


|C1 


judicandum  est*  necnon  a  viribus  aegri,’"  corpo- 
.-U  r:  .  ^  0>Ji3(n  .  .. 

risque  habitu,  ^quousque  sanguis  mitti  potest,  de- 

betque.  Sanguinem  nimis  parce,  nunquam  vero 

‘ ,  q-  ■ 

nimis  libere  detractum  me  poenituit :  Haec  au- 
tem  potentissima  in  Dysenteria  chronica  fere  ad- 

mitti  nequit.  / 

Hydrargyrum.—ln  Dysenteria,  et  acuta  et  < 
chronica,  lioc  remedium  constantissimum‘“et  soli- 


dum  auxilium  praestat,  atque  fiduciahnedicorurn 
plenissima  dignum  est;  ut  remedium  supra  dic-  ■; 
tum,  quo  citius  exhibitum,  eo  efficacius  operatur:  ‘ 

raro  tam  bene  cedit,  ut  morbum  in  ipso  initio  ac- 

.  MU"  -'WPG-b'  .oh, -'-i 

cipiamus,  sed  nihilominus  nullum  tempus  teren¬ 


dum 

dum  est,  post  laxans  medicamentum;  atque  si 
opus  sit  venaesectione  exiiibita,  confestim  ad 
hydrargyruin  confugiendum  erit.  Submuriatis  for¬ 
mula  fere  usus  sum,  gr.  xxiv  vel  xxx,  in  diei 
noctisque  spatio,  donec  os  afficeretur  exhibens, 
duo  grana  secunda  quaque  hora  cum  duplice  fere 
ipecacuanhae  (modo  ventriculus  tantum  ferre  po¬ 
tuit)  in  pilulam  facta  exhibui :  haec  non  hydrargyri 
actionem  impedit,  ideoque  auxilium  potentissimum 
pretiosissimumque  reputo.  Si  plethora  prius  re¬ 
dacta  fuerit,  purgantia  caute  adhibita,  osque  ra¬ 
pide  affectum,  indicia  plerumque  remittunt,  atque 
cura  idonea  ad  convalescendum  et  sanitatem  cito 
restituit.  Qui  usui  hydrargyri  perpetuo,  vel  ut 
dicunt  parum  discrimineto  repugnant,  fortasse  nec 
operationem  ejus  cauti  observarunt,  nec  effectum 
considerarunt.  De  hoc  quidem  confirmant,  eum 
nullo  modo  proprie  in  intestina  exerceri,  nec  tu¬ 
nicarum  earundem  inflammationem  deminuere. 
Verissimum  est  hydrargyrum  non  inflammationem 
per  actionem  primariam  vel  specificam  in  partes 
ipsas  inflammatas  tollere,  sed  causam  talem  in¬ 
flammationem  continentem,  congestionem,  scilicet 
et  obstructionem  hepatis,  aliarumve  abdominis 
glandium  tollendo,  ideoque  equalem  sanguinis  in 

his 

Ilis  partibus  et  naturalem  circulum  restituendo. 
Atque,  ni  fallor,  ii  "qui  non  hoc  quasi  ob  oculos 
conservant,  sed  curatione  topica  penitus  insistunt. 
Saepissime  non  feliciores  evadent,  quam  si  manus 
inflammationem  cubiti  injuria  concitatam  cura- 
tione  topica  aggrederentur,  dum  causa  offendens 
agere  permitterent.  In  Dysenteria  chronica  ef¬ 
fectus  hydrargyri  boni  citissime  semet  manifes¬ 
tant  ;  atque  nimis  saepe  post  aliquam  usus  ejus 
intermissionem,  aeger  medicum  iterum  consulere 
cogitur;  iterum  hydrargyrum  sumit,  iterumque  re¬ 
ficitur,  atque  ita  procedit  modo  convalescens  modo 
aegrotans,  donec  tandem  ingens  organicum  vitium 
accedat,  vel  corpus  fractum  lassumque  non  am¬ 
plius  remedio  suo  quondam  invicto  moveri  possit, 
atque  misero  aut  ad  regionem  frigidiorem  migran¬ 
dum  aut  malis  brevi  succumbendum  erit. 

Quando  ex  ventriculi  mobilitate  medicamentis 
per  os  sumptis  non  fidendum  est,  hydrargyrum 
simul  infricari  debet. 

Ipecacuanlui. — -Hujus  medicamenti  beneficium 
maximum  in  Dysenteria  acuta  inveni.  Nonnullis 
quidem  exemplis  morbus  ab  ea,  pauculis  laxanti¬ 
bus  adjectis,  prorsus  fugatus  est.  Quum  rationem 
exhibendi  submuriatis  hydrargyri  docebam,  in  pi¬ 
lulis 

Iulis  quatuor  grana  ipecacuanhae  habentibus,  me 
exhibuisse  scripsi;  his  tertiam  grani  partem  ex 
opio  addere  necessarium  inveni,  ad  effectum  eme¬ 
ticum  cohibendum : — Haec  conjunctio  hydrargyri 
et  ipecacuanhae  effectus  potentiores  quam  sim» 
plex  administratio  praestat ;  utraque  ad  eundem 
finem  tendunt,  atque  loco  impediendi  vel  mutandi 
actionem  sui  invicem,  alternatim  adjuvare  vi¬ 
dentur, 

Ipecacuanha,  in  dosibus  citra  vomitum  aut  etiam 
nauseam  exhibita,  totum  corpus  relaxat  (praeter 
effectus  peculiares  jam  dicendos) ;  impeditamenta 
actioni  hydrargyri  aufert,  dum  contra  felicissi-" 
mam  ipecacuanhae  operationem  promovet.  Quum 
morbus  praevertitur  in  tempore  magis  provecto, 
ventriculus  haud  ita  facile  ipecacuanham  fert ; 
tum  grana  v,  cum  tincturae  opii  guttis  xv  vel  xx, 
iisdem  temporibus,  quod  melius  stomacho  restat. 
Dum  hoc  remedio  utuntur,  aegri  quietissimi  ma¬ 
nere  debent.  Ipecacuanha  numerum  dejectionum 
non  minuit ;  contra  augere  videtur,  etiamsi  non 
ad  tempora  adeo  incerta  aut  abnormia  descendant; 
nen  amplius  aquosae  sunt,  atque  cum  dolore 
multo  minore  excernuntur ;  hujus  iisu  aeger 
quietus  jacet,  nec  nisi  cum  consurgit  queri  audi¬ 
tur. 

tur.  Post  dosim  quamque  mediocri  intermissione 
doloris  aut  tenesmi  fruitur ;  sed  quum  surrexerit, 
duas  tresve  rapida  successione  dejectiones  habet. 
Usus  demum  hujus  medicaminis,  dolorem,  tenes-t 
mum,  sedes  sanguineas  deminuit,  somnum,  quie¬ 
temque  conciliat ;  sed  effectus  ejus  ad  cutem  de¬ 
terminandi,  licet  non  perpetuus,  frequentissimus 
est.  Ab  omnibus  his  effectibus  remedium  fit 
omnium  optimum  in  Dysenteria,  atque  in  nullo 
exemplo  acuto  inter  adjuvantia  ommitti  debet. 

Opium. — Hujus  medicamenti  actionem  alii  lau¬ 
dant,  alii  vetuperant,  et  utraque  opinio  secundum 
tempus  ejus  aut  exhibitionem  jure  defendi  potest ; 
attamen  si  prudenter  adhibitum,  remedium,  prae¬ 
sertim  in  chronica  Dysenteria,  inaestimabile  est : 
In  forma  acuta  quoad  humores  cutem  versus  de¬ 
terminat, .  utile  est,  aut  cum  iis  a  medicamentis 
quae  vim  ejus  narcoticam  nec  tamen  anodynam 
eripiunt  conjunctum,  aut  demum  per  anum;  in¬ 
jectum.  In  Dysenteria  chronica  perpetuo  i ad 
opium  plus  minus  confugere  oportet.  Ab  eo 
enim  somnum  conciliamus,  dolorisque  cessationem, 
multiimque  administrationem  aliorum  remediorum 
efficacem  promovet;  sed  fortasse  prae  omnibus 
virtus  ejus,  in  enemate  exhibiti  cpnspicua  est; 

saepe 

saepe  quando  depletio  libera  facta  est,  humores¬ 
que  ad  cutem  directi,  aeger  multum  ob  actione 
intestinorum  exulceratorum  in  se  invicem  vexa¬ 
tur  ;  atque  hic  opium  dolori  finem  imponit,  et 
per  se  plerumque  ad  statum  convalescentem,  si 
non  ad  sanitatem,  reducit. 

Pauca  jam  alia  topica  remedia  dicenda  restant. 
Imprimis,  Enemata  maximi  beneficii  reperientur, 
praesertim  ubi  morbus  per  aliquod  tempus  extite- 
rit,  atque  aeger  dejectus  est,  tenesmoque,  dolore¬ 
que  vexatus;  cum  in  tali  statu,  enemata  commu¬ 
nia  ex  congee,!  (aqua  oryzae)  opioque,  ingens 
praestant  solamen ;  atque  saepe  aeger,  qui  antea, 
ad  perpetua  sed  vana  dejiciendi  conamina  irritatus 
fuit,  enema  retinet,  ac  quiete  horas  nonnullas 
gaudet :  Quum  tantum  proficere  reperiuntur,  ac¬ 
tio  eorum  constans  sustinenda  est.  Enemata  non 
tantum  ad  dolorem  movendum  laudantur,  sed 
saepe  haemorrhagiam  cohibent,  vel  omnino  sup¬ 
primunt:  Quando  hoc  consilio  exhibentur,  sulpha- 
tis  zinci  adjectis^  optime  respondebit. 

Fomenta,— abdomini  ope  panni  lanei  ex 
aqua  cilida  expressi  adhibitus,  non  minus  laudi¬ 
bus  quas  aeger  tribuere  solet,  quam  curantis  dig¬ 
nus  est ;  doloris  enim  molestiaeque  remissioneni 

^  procuraf , 

procurat,  iirinaeque  excretionem  saepe  adeo  diffi¬ 
cilem  et  molestam  promovet.  Prudenter  adhibi¬ 
tus,  diuque  continuatus,  omnia  commoda,  ni  fallor, 
quae  balneo  calido  tribuuntur,  et  sine  hujus  in- 
cominodis  praestat;  dolorem  topicum  aufert,  adqne 
summam  cutem  plerumque  dirigit.  In  praxi  pub¬ 
lica  multa  usum  balnei  calidi  impediunt;  alter  ve¬ 
ro  (fomenta  scii.)  semper  obtineri,  effectusque  ejus 
sustineri  et  continuari  potest.  Dubito  an  balneum 
unquam  in  Dysenteria  desideratur,  nisi  cum  ple¬ 
num  fortasse  effectum  ejus  in  morbi  initio  pro* 
curare  volumus.  Aliae  caloris  formulae,  veluti 
pediluvium,  sedes  super  vaporem  aquae,  et  cae- 
tera,  subinde  utiliter  adhibeantur. 

Vesicatorict. — Haec  multum  in  Dysenteria  acuta 
ct  chronica  regione  hepatis  abdominisque  adhibita, 
atque  saepe  ut  dolorem  fixum^  mitigarent,  vidi. 
Nihilominus,  cum  dolor  partis  alicujus  nullum  sit 
certum  magnitudinis  injuriae  signum,^ atque  cum 
vesicatoria  saepissirne  quietem  perturbant,  mi¬ 
seriasque  aegroti  exaugeant,  confiteor  me  non 
multum  ab  eorum  usu  sperare,  ncc^  unquam  ex¬ 
emplis,  vel  corporibus  valde  irritabilibus  usurpare. 
In  eorum  loco  aquam  calidam  antefero,  ut  supra 
dixi,  sanguinis  missione  topica  praemissa. 

Quoniam 

Quoniam  varia  utiliora  in  Dysenteria  curanda 
medicamenta  jam  perpendimus,  paucula  nunc  de 
potu,  victu,  et  vestimento  proferenda  sunt.  Haec 
optima  nostra  consideratione  et  attentione  digna 
sunt,  quoniam  aegris  vel  perperam  vel  negligen- 
ter  adhibita,  curationem  prudentissimam  futilem 
et  nugacem  omnino  reddunt. 

Potui  agrotantium  semper  animadvertendum 
erit,  atque  non  tantum  hoc  modo  injuriam  prae¬ 
cavemus,  sed  aegrum  sustinemus,  effectumque  re¬ 
mediorum  promovemus.  Nisi  veternus,  vel  a 
manu  removeamus.  Dysentericus^, certissime  usu 
aquae  frigidae  indulgebit,  quae  nocentissima 
erit.  Oryzae  et  hordei  aqua.:,calida  conservatae 
optimum  praestat  potum,  et  fortasse  solum  nutri¬ 
mentum  quod  aeger  eo  tempore  assumere  possit. 
Quoniam  vero  aegrotantis  animus  varius  et  mu¬ 
tabilis  sit,  haec  ex  arbitrio  ejus  mutanda  sunt 
pro  seminis  lini  decocto,  aqua  ex  pane  tosto,  thea 
et  similibus.  Illa  quam  liberrime  sumere  velit  pro- 
pinanda  sunti  nulla  enim  injuria,  multum  vero 
boni,  a  tali  licentia  profluat.  Illorum  fluidorum 
usus  copiosus  ad  cutem  determinat,  acria  in  pri¬ 
mis  viis  diluit ;  atque  natura  niucilaginosa  prio¬ 
rum  tunicas  intestinoriirn  contra  acria  ejusmodi 

defendit. 

defendit?  Quando  aeger  convalescit,  iriodiciis  vini 
ususddoneus  sit  ;  sed^liquores  fermentati  per  ali¬ 
quod  tempus  vitandi  sunt.  Raro  in  Dysenteria 
acuta  desiderium  cibi  ab  aegro  exprimitur  ;  quod 
si  fiat  aut  necessarium  credamus,  sago  nonnihil, 
aut  marantae  arundinaceae  radix,  panis,  vel  oryza 
cocta  dari  possunt. 

In  Dysenteria  chronica  haec  quoque  praecipua 
cibi  genera  sunt,  etiamsi  subinde  necesse  sit  vini 
pauxilluniS adjicere  :  nechon  theae  bovinae?  ovi 
mollioris  usum 'Concedere.^  Aegro  convalescente, 
ura^inaxima  habendai  e'st,  ut  diaeta  propria  et 
modica  solummodo  usurpetur.  ^  J 

Quoniam  cutis  functiones  adeo  “necessariae  sa¬ 
nitati  suiit,*  aeger  pannum  laneum' ad  cutem\ge-. 

rere  debet ;  atque  etiam  per  spatium  aliquod  post 

\ 

refectionem  eum  retinere  suadendi  sunt.  Con- 
Valescenti  exercitatio  lenis,^ atque  navigatio  haud 
longa  quam  maxime  proderit,  In  oprima  ^prose-. 
quenda,  calorem,  frigusque,  devitet,*  nimiam  ivi- 
rium  exertionem,  aut  fatigationem  caveat  ?bde. 
hoc  enim  nimis  cautus  esse  ^^nequit.  *  Rlerique 
convalescentium  ex  Dysenteria  chronica  plus  mi¬ 
nus  fabricae  viscerum  laesae  habent;  quousque 
ignoramus — sed  facile  in  actionem  morbosam  ite-. 


rum 

rum  recidit.  Nullo  in  morbo  quies  |^( magis  requi¬ 
retur  quam  per  totam  Dysenteriam,  atque  prae^ 
cepta  quod  ad  hanc  lente  admodum  eticaute  sub- 
t^ucenda  sunt.  *  ' 


^  i  i 

ifllY 


"  JO?‘: 


ncb  b1  jo:? 

CONCLUSIO.  fll 

ini/g  > 

j^o  Postremo  adnotarem,  rem  in  paginis  supra 
.scriptis  condensatam,  ampliore  egere  considera¬ 
tione  quam  illarum  limites  admittere  ^possint. 
Consilium  igitur  fuisse  profiteor,  ut  perspicue  et 
‘accurate  lineamenta  morbi  et  fcursus  ejus  promi¬ 
nentia,  cum  remediis  promptissimis  et  efl5,cacissi- 
mis  ad  eum  removendum  notarem:  utquCjjinuti- 

A 

lia  omnia  et  ambigua,  in  his^  pro  viribus  eyita^- 
rem,  votis  propriis  me  parum  satisfecisse  fateor,: 
quamvisfnunc  spei  nonnihil  de  accuratione  cona¬ 
minis  inostritsproferam,  utpote  quod  ex  propria 
sedulaque  observatione  deductum  fuerit ;  necnon 
ut  diligens  ejusdem  perlectio  laudes  ejus  tutae^et 
felicis  curationis  praescriptae  non  imminuet, 

Pag.  12,  lin*  12,  pro  strictum  lege  strictim. 

14,  ...  17,  ...  canali  intestinorum  solo  lege  eadetn  intes¬ 
tinorum  parte. 

IG,  ...  7,  ...  maxime  lege  maxima. 

18,  ...  2,  ...  effectum  lege  effectuum. 

19,  ...  21,  ...  discendere  descendere. 

21,  ...  7,  ...  recini  lege  ricini. 

21,  ...  8,  ...  nutris  lege  neutris. 

■23,  ...  15,  ...  dtscrimineto  lege  discriminato. 

23,*...  25,  ...  equalem /ege  aequalem. 

25,  ...  12,  ...  impeditamenta  lege  impediment». 

26,  ..  5,  ...  deiuinuit  lege  diminuit. 

2G,  ...  12,  ...  vetuperant  lege  vituperant. 

.31,  ...  1,  ...  requiretur  Zege  requiritur. 

